Yaya DaCosta. Camara DaCosta Johnson (1982-yil 15-noyabrda tug'ilgan) Yaya DaCosta nomi bilan tanilgan amerikalik aktrisa va model. U "America's Next Top Model 3-"siklda ikkinchi o'rinni egallaydi. Oxir-oqibat DaCosta ABC telekanalida efir yuzini ko'rgan "All My Children" (2008) kunduzgi drama seriali, "Ugly Betty" komedik dramasi (2009) va NBC telekanali tomonidan efirga uzatilgan "Chikago Med" (2015—2021) tibbiyot dramasida suratga tushgan. DaCosta "Whitney" (2015) Lifetime televizion filmida qo'shiqchi Whitney Houston rolida o'ynaydi va uning ijrosi uchun maqtovga sazovor bo'ladi. Yoshligi. DaKosta 1982-yilning 15-noyabr sanasida New York shahrida tug‘ilgan, kelib chiqishi braziliyalik va afroamerikalik. U New York shahrining "Harlem" mahallasida katta bo'lgan. Ingliz tilidan tashqari, u portugal, fransuz, ispan va yapon tillarida so'zlasha oladi. Kollejga borishdan oldin u o'rta maktab yillarida Northfield Mount Hermon elita maktabida o'qigan va u yerda Braun universitetida Afrika tadqiqotlari va xalqaro aloqalar bo'yicha tahsil olgan. Faoliyati. 2010-yilda DaKosta "“Bolalar yaxshi”" komediya-drama filmida va “ "Tron: meros" ” ilmiy-fantastik jangovar-sarguzasht filmida ikkinchi darajali rollarni ijro etgan. Keyinchalik u jurnallarda, jumladan "W" (2010-yil sentyabr), "L'Officiel" (2010-yil noyabrda) va "-Vogue" (2011-yil yanvar oyida Patrick Demarchelier tomonidan) muqovasida paydo bo'ladi. 2013-yilda u Forest Whitaker va Oprah Winfrey ishtirokidagi "The Butler" tarixiy drama filmida Carol rolida ham paydo bo‘lgan. 2015-yilda aktrisa Angela Bassett bilan birgalikda CNN telekanaliga bergan intervyusida DaCosta oʻz hayoti haqidagi Lifetime televizion filmidagi musiqiy klipida Whitney Houston rolini oʻynashi eʼlon qilinadi. Ushbu film Bassettning dastlabki rejissyorlik debyuti edi. DaCosta o'zining ijrosi uchun yuqori baholanadi. Shuningdek, 2015-yildan 2021-yilgacha DaCosta NBCda efirga uzatilgan tibbiyotga aloqador drama serial "Chicago Med"da hamshirasi Aprel Sexton rolini o'ynagan. 2021-yil 14-may kuni DaCosta olti fasldan so‘ng, "Chicago Med" teleseriali jamoasini tark etishini e’lon qiladi. Shundan so'ng, Fox telekanalida efirga uzatilgan "Our Kind of People" dramatik serialida Angela rolini ijro eta boshlaydi. Shaxsiy hayoti. DaCosta 2012-yildan 2015-yilgacha mustaqil produser va rejissyor Joshua Bee Alafia bilan munosabatda bo'lgan. Aktrisa 2013-yilning sentyabr oyida Sankara ismli o'g'il ko'radi. 2015-yil noyabr oyida DaCosta va Alafia ajralishi haqida xabar berilgan edi. Ommabop xabarlardan farqli o'laroq, DaCosta va Alafia hech qachon rasman turmushga chiqishmagan.